cyanic-selkie/wikianc huggingface dataset:
ডাম্বুলা গুহা মন্দির
পঞ্চগুহা
right|thumb প্রধান মন্দিরটি পাচটি গুহার সমন্বয়ে গঠিত, যা উপসনালয় হিসেবে রূপান্তর করা হয়েছে। অনুরাধাপুরারা (খ্রিস্টপূর্ব ১ম শতক থেকে ৯৯৩ খ্রিষ্টাব্দের মধ্যে) এবং পোলোন্নারুউয়া (১০৭৩ থেকে ১২৫০ খ্রিষ্টাব্দ) শাসনামলে নির্মানকৃত ১৫০ মি. উচু পাথরের ভিত্তিতে গুহা, শ্রীলঙ্কার সবচেয়ে দৃষ্টিনন্দন গুহাগুলোর মধ্যে অন্যতম ছিল।
স্বর্গীয় রাজার গুহা
প্রথম গুহাটিকে বলা হয় “দেবারাজা লিনা” অথবা “স্বর্গীয় রাজার গুহা” এই গুহাটিকে কেন্দ্র করে প্রথম মন্দিরটি তৈরীর সিদ্ধান্ত নেয়া হয় যা গুহার শুরুতে অবস্থিত। এই গুহাটির বেশিরভাগ স্থান দখল করে আছে একটি ১৪ মিঃ দৈর্ঘ্যের বুদ্ধ মূর্তি। ইতিহাসের বিভিন্ন সময়ের ব্যবধানে এই মূর্তিটি অসংখ্যবার রঙ করা হয় এবং ধারণা করা হয় এটি শেষবারের মত রঙ করা হয় ২০ শতকে। এই মূর্তির পায়ে তার প্রিয় শীষ্য আনন্দ এবং মাথায় বিষ্ণুর ছবি আকা। এও বলা হয় তার স্বর্গীয় শক্তি দ্বারা এই গুহাটি তৈরী হয়। thumb|left|200px
মহারাজার গুহা
upright|thumb বৃহত্তম ও দ্বিতীয় গুহাটিতে ১৬ টি দাঁড়ানো ও ৪০ টি বসানো বুদ্ধ, প্রভু সামান এবং বিষ্ণুর মূর্তি রয়েছে। যা প্রায় সাজানো থাকে উপাসনাকারীদের মালা দিয়ে এবং সবশেষে রাজা ভাট্টাগামানী অভয়া, যার মূর্তি এই মন্দিরটিকে খ্রিস্টপূর্ব ১ম শতকে একটি বিশেষ সম্মানে স্থানে আরোহণ করান। ১২ শতকে রাজা নিসশাঙ্কা মাল্লা এই গুহার ৫০ টি মূর্তিকে সোনা দিয়ে মোড়াতে বিশেষভাবে দায়িত্ব পালন করেন, যা মন্দিরের শুরুতে নির্দেশ করা আছে। তাই মহারাজা লিনার নামানুসারে এই গুহাটিকে “মহারাজার গুহা” নামে ডাকা হয়।
নতুন মহামন্দির
তৃতীয় গুহা, যার নাম ,মহা অলুট বিহার, যার নাম Great New Monastery" যার ছাদ ও দেয়াল ক্যান্ডি স্টাইলের চিত্র দ্বারা সুসজ্জিত। এসব চিত্র আকা হয় রাজা কৃতি শ্রী রাজসিং (১৭৪৭-১৭৮২) এর শাসনামলে। যিনি বৌদ্ধ ধর্মের পুনর্জাগরণে গুরুত্বপূর্ণ ভূমিকা পালন করেন। ৫০ টি বুদ্ধ মূর্তির পাশাপাশি এখানে রাজার মূর্তিও বিদ্যমান।
মূর্তি
left|thumb|সোনালী বুদ্ধ মূর্তি, দামাবুল্লা স্বর্ণ মন্দির, গুহা মন্দিরের ঠিক নিচ থেকে তোলা এই উপাসনা কক্ষগুলো বিভিন্ন যুগের সিংহলী স্থাপত্য ও সিংহলী চিত্রকর্মের প্রতিনিধিত্ব করে। এই মন্দিরের বুদ্ধ মূর্তিগুলো দেখতে বিভিন্ন ধরনের ও বিভিন্ন আকারের, যার মধ্যে বৃহত্তম মূর্তিটি ১৫ মি. লম্বা। একটি গুহা ১,৫০০ অধিক বুদ্ধের ছবি দ্বারা ছাদ ও দেয়াল সজ্জিত।
সংরক্ষণ
প্রথমদিকে দামবুল্লা মন্দির কমপ্লেক্সের ছবি ও মূর্তিগুলোর সংরক্ষণের উপর সংরক্ষণে গুরুত্ব দেয়া হত। সেনাক বন্দরনায়েক একটি প্রতিবেদনে বলেন যে, ১৯৬০ সালে পরিষ্কারকরণ এবং এর মূর্তি উপর রক্ষাকারী আবরণ দেয়ার মাধ্যমে প্রধান সংরক্ষণ করা হয়।
পরবর্তিতে প্রাচীন অর্ধনির্মিত গুহাগুলো সংস্কারের মাধ্যমে দামবুল্লা মন্দির কমপ্লেক্সের সংরক্ষণ কৌশলে (১৯৮২ সাল থেকে) গুরুত্ব দেয়া হয়, যা ১৯৩০ সালের পুনঃনির্মানের পর আর সংস্কার করা হয় নি। ৯৮২ থেকে ১৯৯৬ পর্যন্ত কার্যকরী এই কৌশলটি ইউনেস্কোর এবং Cultural Triangle Project of Sri Lanka ও মন্দির কর্তৃপক্ষ যৌথভাবে স্থির করে।
প্রোভিটামিন
প্রোভিটামিন হলো এমন একটি পদার্থ যা শরীরের মধ্যে ভিটামিনে রূপান্তরিত হতে পারে। অনেক সময় প্রিভিটামিন শব্দটি প্রোভিটামিনের একটি প্রতিশব্দ হিসেবে ব্যবহৃত হয়।
"প্রোভিটামিন" শব্দটি তখনই ব্যবহার করা হয় যখন ভিটামিনের ক্রিয়াকলাপের সাথে কোনও পদার্থের কর্মপদ্ধতির সাদৃশ্য পাওয়া যায়। উক্ত পদার্থটি স্বাভাবিক বিপাকীয় প্রক্রিয়া দ্বারা একটি সক্রিয় রূপে রূপান্তরিত হয়। প্রোভিটামিনের কিছু উদাহরণ হলো হল:
শ্রীলঙ্কা জাতীয় মহিলা ক্রিকেট দল
ইতিহাস
১৯৯৭ সালে শ্রীলঙ্কা দলের আন্তর্জাতিক ক্রিকেটে অভিষেক ঘটে। দলটি নেদারল্যান্ডস ক্রিকেট দলের বিপক্ষে ৩ খেলার একদিনের আন্তর্জাতিকে অংশগ্রহণ করে ২-১ ব্যবধানে সিরিজে পরাজিত হয়। এ সিরিজটি ভারতে অনুষ্ঠিত মহিলাদের বিশ্বকাপ ক্রিকেটে অংশগ্রহণের প্রস্তুতিমূলক খেলার অংশ ছিল। কিন্তু বিশ্বকাপে তারা কোয়ার্টার ফাইনাল পর্যন্ত পৌঁছে ইংল্যান্ডের কাছে পরাজিত হয়। পরের বছর সফরকারী পাকিস্তান দলের বিপক্ষে প্রথমবারের মতো ৩টি ওডিআইয়ে অংশ নিয়ে সবগুলোতেই জয়ী হয়। ১৯৯৯ সালে নেদারল্যান্ডস দল শ্রীলঙ্কা সফরে আসলে ৫টি ওডিআইয়েই জয়লাভ করে।
বর্তমান আন্তর্জাতিক র‌্যাঙ্কিং
আইসিসি মহিলাদের র‌্যাঙ্কিংয়ে টেস্ট, ওডিআই ও টুয়েন্টি২০ আন্তর্জাতিকের ফলাফলকে একটিমাত্র র‌্যাঙ্কিং ব্যবস্থায় তুলে ধরেছে।
-
কর্ণী মাতা
কর্ণী মাতা (करणी माता বা মা কর্ণী বা কর্ণীজি;) (কর্ণী মাতাকে মেহাই নামেও উল্লেখ করা হয়) (আনু. ২রা অক্টোবর ১৩৮৭ – আনু. March 23, 1538, ) ছিলেন একজন মহিলা হিন্দু যোদ্ধা ঋষি, তিনি চারণ বর্ণে জন্মগ্রহণ করেছিলেন। শ্রী কর্ণীজি মহারাজ নামেও পরিচিত, তাঁকে তাঁর অনুসারীরা যোদ্ধা দেবী হিংলাজের অবতার হিসেবে পূজা করে। তিনি বিকানের এবং যোধপুর রাজপরিবারের একজন কূল দেবতা। তিনি একটি তপস্যীর জীবনযাপন করেছিলেন এবং নিজের জীবদ্দশাতেই তিনি ব্যাপকভাবে সম্মানিত ছিলেন। বিকানের ও যোধপুরের মহারাজাদের অনুরোধে, তিনি এই অঞ্চলের সবচেয়ে গুরুত্বপূর্ণ দুটি দুর্গ, বিকানের দুর্গ এবং মেহরানগড় দুর্গের ভিত্তিপ্রস্তর স্থাপন করেছিলেন। তাঁর মন্দিরগুলির মধ্যে সবচেয়ে বিখ্যাত মন্দিরটি রাজস্থান রাজ্যের বিকানেরের কাছে দেশনোকে নামক ছোট শহরে অবস্থিত, এবং এটি নিজের বাড়ি থেকে তাঁর রহস্যজনক অন্তর্ধানের পরে তৈরি হয়েছিল। মন্দিরটি, স্থানীয়ভাবে কাবাস নামে জানা ইঁদুরগুলির জন্য পরিচিত, সেগুলিকে পবিত্র হিসাবে বিবেচনা করা হয় এবং মন্দিরে তাদের সুরক্ষা দেওয়া হয়। আরেকটি মন্দির তাঁর জীবদ্দশায় তাঁকে উৎসর্গ করা হয়েছিল, যেটি অন্যদের থেকে আলাদা কারণ সেখানে তাঁর কোনো ছবি বা মূর্তি নেই, কিন্তু সেই জায়গায় তাঁর সফরের প্রতীক হিসেবে তাঁর পদচিহ্ন রাখা আছে। কর্ণী মাতা "দাড়ি ওয়ালি ডোকরি" বা দাড়ালি ("দাড়ি সহ বৃদ্ধা মহিলা") নামেও পরিচিত। আরও একটি বিখ্যাত মন্দির রয়েছে, বেসরোলি রেল স্টেশনের কাছে খুরাদ অঞ্চলে। মা কর্ণী ইন্দ্রবাইসার এই মন্দিরটি নির্মান করেছিলেন বিকানেরের মহারাজা গঙ্গা সিং জি। কর্ণী মাতা রাও যোধার রাজত্বকালে মেহরানগড় দুর্গের ভিত্তিপ্রস্তর স্থাপন করেন। তাঁর আদেশে, রাও যোধার পুত্র রাও বিকা নতুন শহর বিকানের (তৎকালীন রাজ্য) প্রতিষ্ঠা করেন।
জীবনী
ঐতিহ্য অনুযায়ী, কর্ণী মাতা (ঋদ্ধি বাই) ছিলেন সুওয়াপ গ্রামে বসবাসকারী মেহা জির কন্যা, এবং তিনি সাথিকা গ্রামে বসবাসকারী দেপা জি চারণকে বিবাহ করেছিলেন। যাইহোক, পরে তিনি তাঁর স্বামীর সঙ্গে দাম্পত্য সম্পর্কে জড়াতে অনাগ্রহ প্রকাশ করেন। তাঁর স্বামী প্রাথমিকভাবে এটিকে মজা মনে করেছিলেন, ভেবেছিলেন যে তিনি সময়মতো মেনে হবেন। পরিবর্তে, কর্ণী নিজের ছোট বোন, গুলাবের সঙ্গে তাঁর বিবাহের ব্যবস্থা করেছিলেন, যাতে তিনি একটি সঠিক বিবাহিত জীবন পেতে পারেন। তাঁর স্বামীর চুক্তি এবং সমর্থনে তিনি নিজে সারাজীবন ব্রহ্মচারী থেকে গিয়েছিলেন। তাঁর স্বামী ১৪৫৪ সালে মারা যান।
মা কর্ণী তাঁর অনুসারী এবং গবাদি পশুর পাল নিয়ে, যাযাবর জীবন যাপনের জন্য চলে যাওয়ার আগে, প্রায় দুই বছর তাঁর স্বামীর গ্রামে বসবাস করেছিলেন। তিনি এবং তাঁর অনুগামীরা একবার জংলু গ্রামে শিবির করেছিলেন। জঙ্গলুর শাসক রাও কানহার একজন ভৃত্য কর্ণী, তাঁর অনুগামী এবং তাঁদের গবাদি পশুগুলিকে জল দিতে অস্বীকার করে। কর্ণী মাতা তাঁর অনুগামী, রাও রিদমলকে চান্দাসার গ্রামের নতুন শাসক ঘোষণা করেন এবং নিজের যাত্রা অব্যাহত রাখেন। এরপর কর্ণী মাতা আরও ঘুরে বেড়ানো বন্ধ করে বিকানেরের কাছে দেশনোকে গ্রামে বসতি স্থাপন করেন।
অলৌকিক ঘটনাসমূহ
একবার একজন গুজরাটি ব্যবসায়ী ভক্ত জগড়ু বা ঝগড়ু শাহ সমুদ্রে যাত্রা করছিল এবং সামুদ্রিক ঝড়ে আটকা পড়েছিল। বাঁচার জন্য তখন সে তার ছোট জাহাজ থেকে মা কর্ণীকে আহ্বান করে। মা কর্ণী সেই সময় নিজের বাড়িতে গাভী দোহন করছিলেন, সেই অবস্থাতেই তিনি তাকে সাহায্য করেছিলেন এবং তাকে নিরাপদে পোরবন্দর পোতাশ্রয়ে পৌঁছে দেন। নিরাপদে পৌঁছানোর পর, ঝগড়ু শাহ মা কর্ণীকে তাঁর দয়ার জন্য ধন্যবাদ জানাতে আসে এবং তাঁর নামে মন্দির নির্মাণের ইচ্ছার কথা জানায়। তখন কর্ণী মাতা তাকে পোরবন্দরে হরসিদ্ধি মন্দির নির্মাণ করতে বলেন।
তাঁর প্রিয় পুত্র লখন (তাঁর বোন গুলাব বাইয়ের পুত্র) বন্ধুদের সাথে বার্ষিক কার্তিক মেলায় পাশের গ্রাম কোলায়ত গিয়েছিল, কিন্তু সে কপিল সরোবরে ডুবে মারা যায়। যখন তিনি তার মৃতদেহ দেখলেন এবং তাঁর বোন কাঁদতে লাগল, কর্ণী মাতা তার দেহটি একটি ঘরে নিয়ে গিয়ে নিজে সেই ঘরে ঢুকে ঘর বন্ধ করে দেন। যখন তিনি বেরিয়ে এলেন, তখন তাঁর সাথে ছিল জীবিত লখন। সবাই ধরে নেয় যে তিনি মৃত্যুর প্রভু ধর্মরাজের সাথে লড়াই করে লখনকে বাঁচিয়েছেন। ধর্মরাজ তাঁকে বলেছিলেন যে সেই সময় থেকে, তাঁর অনুসারীরা মৃত্যুর পরে কাবাস (ইঁদুর) হবে এবং কাবাস মৃত্যুর পরে মানুষ হবে। তাই দেশনোকের মন্দিরটি কাবাস মন্দির হিসেবেও বিখ্যাত।
ভ্রমণ
১৪৫৩ সালে, তিনি যোধপুরের রাও যোধাকে আজমির, মেরতা এবং মান্ডর জয়ের জন্য আশীর্বাদ করেছিলেন। ১৪৫৭ সালে, যোধপুরে মেহরানগড় দুর্গের ভিত্তিপ্রস্তর স্থাপনের জন্য তিনি রাও যোধার অনুরোধে যোধপুর যান।
তাঁর জীবদ্দশায় তাঁর এক অনুসারী অমরা চারণ মাথানিয়া গ্রামে তাঁর প্রথম মন্দিরটি নির্মাণ করেছিল। ১৪৭২ সালে, তিনি রাও বিকা এবং রঙ্গ কুনওয়ারের মধ্যে বিবাহের ব্যবস্থা করেন। রাও বিকা ছিলেন রাও যোধার পঞ্চম পুত্র এবং রঙ্গ কুনওয়ার ছিলেন পুঙ্গলের রাও শেখার কন্যা। রাঠোর এবং ভাটি পরিবারের শত্রুতাকে বন্ধুত্বে পরিণত করার জন্য বিয়ের আয়োজন করা হয়েছিল।
১৪৮৫ সালে, তিনি রাও বিকার অনুরোধে বিকানের দুর্গের ভিত্তিপ্রস্তর স্থাপন করেন। ১৫৩৮ সালে, কর্ণী মাতা জয়সলমেরের মহারাজাকে দেখতে গিয়েছিলেন। ১৫৩৮ সালের ২১শে মার্চ, তিনি পুত্র (গুলাব বাইয়ের পুত্র) পুঞ্জা এবং আরও কয়েকজন অনুসারীর সাথে দেশনোকে ফিরে যান। তাঁরা যখন বিকানের জেলার কোলায়ত তহশিলের গাদিয়ালা এবং গিরিরাজসারের কাছে ছিলেন, তিনি দলকে জলের জন্য থামতে বলেন। জানা গেছে যে তিনি ১৫১ বছর বয়সে সেখান থেকে অদৃশ্য হয়ে গিয়েছিলেন।
রাজস্থানে, দেবী কর্ণী মাতা গরু এবং কৃষ্ণ সার মৃগকে(কৃষ্ণসার) রক্ষা করেন বলে বিশ্বাস করা হয়।
কোলাগাঁও ইউনিয়ন
কোলাগাঁও বাংলাদেশের চট্টগ্রাম জেলার পটিয়া উপজেলার অন্তর্গত একটি ইউনিয়ন।
আয়তন
কোলাগাঁও ইউনিয়নের আয়তন ২,৯২১ একর (১১.৮২ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী কোলাগাঁও ইউনিয়নের মোট জনসংখ্যা ২৫,৭৫৭ জন। এর মধ্যে পুরুষ ১৩,২১৫ জন এবং মহিলা ১২,৫৪২ জন। মোট পরিবার ৪,৭০২টি।
প্রশাসনিক কাঠামো
কোলাগাঁও ইউনিয়ন পটিয়া উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম চট্টগ্রাম সিটি কর্পোরেশনের কর্ণফুলী থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী কোলাগাঁও ইউনিয়নের সাক্ষরতার হার ৫১.৩%। এ ইউনিয়নে ২টি মাধ্যমিক বিদ্যালয়, ২টি দাখিল মাদ্রাসা ও ৮টি প্রাথমিক বিদ্যালয় রয়েছে।
যোগাযোগ ব্যবস্থা
কোলাগাঁও ইউনিয়নে যোগাযোগের প্রধান সড়ক শিকলবাহা-কোলাগাঁও, কালুর ঘাট হইতে পাচুরিয়া, পাচুরিয়া হইতে লাখেরা সড়ক। প্রধান যোগাযোগ মাধ্যম সিএনজি চালিত অটোরিক্সা।
ধর্মীয় উপাসনালয়
কোলাগাঁও ইউনিয়নে ১২টি মসজিদ, ১০টি মন্দির ও ২টি বিহার রয়েছে।
খাল ও নদী
কোলাগাঁও ইউনিয়নের উত্তর-পশ্চিম পাশ দিয়ে বয়ে চলেছে কর্ণফুলী নদী। এছাড়া এ ইউনিয়নের উপর দিয়ে বয়ে চলেছে মুরারী খাল।
হাট-বাজার
কোলাগাঁও ইউনিয়নের প্রধান হাট/বাজার হল কান্ত ফকির হাট।
দর্শনীয় স্থান
কোলাগাঁও ইউনিয়নের দর্শনীয় স্থানগুলোর মধ্যে রয়েছে:
নিকোলাস তালিয়াফিকো
নিকোলাস আলেহান্দ্রো তাগলিয়াফিকো (জন্ম: ৩১ আগস্ট ১৯৯২) হলেন আর্জেন্টিনার একজন ফুটবলার, যিনি ডাচ ক্লাব আয়াক্স এবং আর্জেন্টিনার হয়ে একজন রক্ষণভাগের খেলোয়াড় হিসেবে খেলেন। তার "ফুসফুসের শক্তি, চমৎকার কৌশল এবং ক্রমাগত কর্মপ্রচেষ্টা"-এর জন্য তাকে প্রায়ই ইন্টার মিলানে খেলা আর্জেন্টিনার লেফট-ব্যাক হাভিয়ের জানেত্তির সাথে তুলনা করা হয়।
আন্তর্জাতিক ক্যারিয়ার
তাগলিয়াফিকো আর্জেন্টিনার যুব পর্যায়ে খেলেছেন, যার মধ্যে রয়েছে আর্জেন্টিনা অনূর্ধ্ব ১৫, আর্জেন্টিনা অনূর্ধ্ব ১৭, আর্জেন্টিনা অনূর্ধ্ব ২০। ২০১১ সালে কলম্বিয়ায় অনুষ্ঠিত ফিফা অনূর্ধ্ব-২০ বিশ্বকাপে আর্জেন্টিনা অনূর্ধ্ব ২০-এর হয়ে খেলার মাধ্যমে পরিচিতি লাভ করেন; যাহোক, তিনি পর্তুগালের বিরুদ্ধে কোয়ার্টার-ফাইনালে একটি পেনাল্টি মিস করেন, যার ফলে তার দল উক্ত ম্যাচ পেনাল্টিতে ৫–৪ গোলে হেরে টুর্নামেন্ট থেকে বিদায় নেয়।
বিকালী মহাবিদ্যালয়
বিকালী মহাবিদ্যালয় হল নিম্ন আসামের গোয়ালপাড়া জেলার পূর্বে অবস্থিত উচ্চশিক্ষার একটি প্রতিষ্ঠান৷ এই মহাবিদ্যালয়টি ১৯৮২ সাল ১৪ এপ্রিল তারিখে “বিকালী মৌজা উন্নয়ন সমিতি” (একটি আর্থ-সামাজিক ও সাংস্কৃতিক সংগঠন)-এর অধীনে ৫২টি গাঁওয়ের জনসাধারণ দ্বারা প্রতিষ্ঠিত৷ মহাবিদ্যালয়টি গুয়াহাটি বিশ্ববিদ্যালয়ের অন্তর্গত৷
জে. জে. ফেরিস
জন জেমস ফেরিস (J. J. Ferris; জন্ম: ২১ মে, ১৮৬৭ - মৃত্যু: ১৭ নভেম্বর, ১৯০০) সিডনিতে জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেটার ছিলেন। দলে তিনি মূলতঃ বামহাতি সুইং বোলার হিসেবে পরিচিত ছিলেন। এছাড়াও বামহাতে ব্যাটিং করতেন '''জে. জে. ফেরিস'''। স্বল্প কয়েকজন ক্রিকেটারদের একজন হিসেবে একাধিক দলের পক্ষে টেস্ট ক্রিকেটে প্রতিনিধিত্ব করেন তিনি। ক্রিকেট ইতিহাসে অসামান্য নজির স্থাপন করেন অস্ট্রেলিয়ার বিলি মিডউইন্টার, বিলি মারডক, জন ফেরিস, স্যামি উডস ও আলবার্ট ট্রট। তারা প্রত্যেকেই ইংল্যান্ডের পক্ষে টেস্ট ক্রিকেটে অংশগ্রহণ করেছেন। ঘরোয়া ক্রিকেটে নিউ সাউথ ওয়েলসের পক্ষে খেলতেন।
খেলোয়াড়ী জীবন
২৮ জানুয়ারি, ১৮৮৭ তারিখে ইংল্যান্ডের বিপক্ষে তার টেস্ট অভিষেক ঘটে। ইংল্যান্ড তাদের প্রথম ইনিংসে শোচনীয়ভাবে ব্যর্থ হয় যা তাদের ৪৫ রান অদ্যাবধি সর্বনিম্ন রান হিসেবে স্বীকৃত। চার্লি টার্নারকে নিয়ে তিনি এ ধ্বংসযজ্ঞ চালান। খেলায় তিনি নয় উইকেট পান ও দ্বিতীয় ইনিংসে বিলি বার্নসের ৬/২৮ লাভের প্রেক্ষিতে মাত্র ১৩ রানের জয় পেয়েছিল ইংল্যান্ড দল। দ্বিতীয় টেস্টে আবারো নয় উইকেট পান। কিন্তু ইংল্যান্ড পুনরায় জয় পায়। ১৮৮৭-৮৮ সালে সফরের একমাত্র টেস্টে তিনি কেবলমাত্র শীর্ষ ছয় ইংরেজ ব্যাটসম্যানের উইকেট নিয়েছিলেন। ১৮৮৮ সালে অস্ট্রেলিয়া দলের সাথে ইংল্যান্ড যান। লর্ডসে প্রথমবারের মতো তার খেলোয়াড়ী জীবনে টেস্ট জয়ী দলের সদস্য হন। টার্নারের সাথে জুটি গড়ে দু’জনে আঠারো উইকেট দখল করলে অস্ট্রেলিয়া ৬১ রানে জয় পায়। স্বাগতিক দল পরবর্তী দুই টেস্টে জয় পেলে অ্যাশেজ ট্রফি ইংল্যান্ডের কাছেই রয়ে যায়।
১৮৯০ সালে তিনি পুনরায় ইংল্যান্ড সফরে যান। ১৩ উইকেট নিলেও তার দল আরেকটি সিরিজে পরাজিত হয়। ঐ মৌসুমে তিনি ১৮৬ উইকেট তুলেছিলেন। এবার তিনি স্থায়ীভাবে সেখানে বসবাস করতে থাকেন। ১৮৯১-৯২ মৌসুমে ইংল্যান্ডের পক্ষে একমাত্র টেস্টে দক্ষিণ আফ্রিকার বিরুদ্ধে খেলেন। স্মর্তব্য যে, তার সাবেক অস্ট্রেলীয় সঙ্গী বিলি মারডকও ইংল্যান্ডের পক্ষে ঐ খেলায় অংশ নিয়েছিলেন। কিন্তু ঐ সময়ে এটি টেস্টের মর্যাদা না পেলেও পরবর্তীকালে দেয়া হয়। ফেরিস স্বাগতিক দলকে ইনিংস ও ১৮৯ রানের ব্যবধানে জয়ী হতে সহায়তা করেন। এ টেস্টটিই তার সর্বশেষ টেস্ট ছিল। সমগ্র খেলোয়াড়ী জীবনে ১২.৭০ গড়ে ৬১ টেস্ট উইকেট পান। কেবলমাত্র জর্জ লোহম্যান তার তুলনায় ভালো বোলিং গড়ের অধিকারী ছিলেন।
অবসর
১৮৯২ থেকে ১৮৯৫ সাল পর্যন্ত বেশ কয়েক মৌসুম কাউন্টি ক্রিকেটে অতিবাহিত করেন। গ্লুচেস্টারশায়ারের সদস্য হিসেবে ১৮৯৩ সালে একমাত্র সেঞ্চুরি হাঁকান। খেলোয়াড়ী জীবনের শেষদিকে ১৮৯৫-৯৬ মৌসুমের শেফিল্ড শিল্ডে সাউথ অস্ট্রেলিয়ার পক্ষে একটি খেলায় অংশ নিয়েছিলেন। ঐ খেলায় ব্যাটিং উদ্বোধনে নামলেও শূন্য রানে আউট হন। এরপর ১৮৯৭-৯৮ মৌসুমে নিউ সাউথ ওয়েলসের পক্ষে আরও দুই খেলায় অংশ নেন। শেষ খেলায় অর্ধ-শতক করলেও তিনি কোন বল করেননি।
ফেরিসের পতন ঘটে মর্মান্তিকভাবে। দ্বিতীয় বোরের যুদ্ধে ব্রিটিশ সেনাবাহিনীতে অন্তর্ভুক্ত হন। কিন্তু জ্বরে ভোগেন ও মাত্র ৩৩ বছর বয়সে দক্ষিণ আফ্রিকার ডারবানে তার দেহাবসান ঘটে।
১৮৮৯ সালে প্রথমবারের মতো প্রবর্তিত উইজডেন বর্ষসেরা ক্রিকেটারের একজনরূপে মনোনীত হন।
ওরা ৭ জন
একটি একটি ২০২৩ সালের বাংলাদেশী অ্যাকশন-ওয়ার ফিল্ম যা ১৯৭১ সালের পাকিস্তান (পশ্চিম পাকিস্তানের চেয়ে) এবং বাংলাদেশের (পূর্ব পাকিস্তানের চেয়ে) মধ্যে মুক্তিযুদ্ধের উপর ভিত্তি করে। ছবিটি পরিচালনা ও লিখেছেন খিজির হায়াত খান। ছবিটি  আনুষ্ঠানিকভাবে ৩ মার্চ, ২০২৩ এ মুক্তি পেয়েছিল।
পটভূমি
১৯৭১ সালের মুক্তিযুদ্ধে ৭ জন বীর মুক্তিযোদ্ধার বীরত্বপূর্ণ যাত্রাকে অনুসরণ করে। যেহেতু বিজয়ের রণাঙ্গনে একজন বাংলাদেশী ডাক্তারকে উদ্ধার করার মিশন রয়েছে তাদের। ছবিটি পরিচালনা ও লিখেছেন খিজির হায়াত খান । ফিল্মটি আনুষ্ঠানিকভাবে ৩ মার্চ, ২০২৩ এ মুক্তি পায়
গান
ওরা ৭ জন ছবির গান ও সংগীতায়োজন করেছেন নাজমুল আবেদিন ও রাজিব হোসেন।
মুক্তি
ছবিটি ৩ মার্চ, ২০২৩-এ সারা দেশে ২৬টি সিনেমা হলে অফিসিয়াল প্রেক্ষাগৃহে মুক্তি পেয়েছিল
ডানকুনি
ডানকুনি ভারতের পশ্চিমবঙ্গ রাজ্যের হুগলি জেলার শ্রীরামপুর মহকুমায় অবস্থিত একটি শিল্প শহর। শহরটি কলকাতা মহানগর অঞ্চল বা বৃহত্তর কলকাতা এর অন্তর্গত। ২০১১ সালের আদমশুমারি অনুযায়ী এর জনসংখ্যা ২,৪৯,৮৪০।
জনপরিসংখ্যান
২০১১ সালের আদমশুমারিতে ডানকুনি শহরের জনসংখ্যা ২,৪৯,৮৪০, যার মধ্যে ১,২৮,১৩৯ জন পুরুষ এবং ১,২১,৭০১ জন নারী। ০ থেকে ৬ বছরের শিশুর সংখ্যা ২২,৯৫৬। ৭ বছরের বেশি বয়সীদের মধ্যে কার্যকরী সাক্ষরতা হার ৮৫.৬৯%।
ভাষা
২০১১ সালের আদমশুমারির সময় জনসংখ্যার ৭০.১২% জনের প্রথম ভাষা বাংলা, ২৫.৭৯% জনের হিন্দি এবং ২.৩৯% জনের ওড়িয়া।
ব্যবসা ও শিল্প
ডানকুনিতে কিছু ব্যবসায়িক ও শৈল্পিক প্রতিষ্ঠান হলো:
সড়ক
জাতীয় সড়ক ১৯ (পূর্বনাম জাতীয় সড়ক ২) ও জাতীয় সড়ক ১৬ (পূর্বনাম জাতীয় সড়ক ৬) এই শহরে মিলিত হয়। ডানকুনিতে মিলিত হয় এমন অন্যান্য সড়ক হলো জাতীয় সড়ক ১২-এর (পূর্ব‌নাম জাতীয় সড়ক ৩৪) সঙ্গে যুক্ত বেলঘরিয়া এক্সপ্রেসওয়ে, রাজ্য সড়ক ১৩ বা দিল্লি রোড এবং রাজ্য সড়ক ১৫।
রেল
ডানকুনি জংশন রেলওয়ে স্টেশন হাওড়া–বর্ধমান কর্ডে অবস্থিত, যা ১৯১৭ সালে তৈরি হয়েছিল। এটি হাওড়া রেলওয়ে বিভাগের এক গুরুত্বপূর্ণ ইয়ার্ড। ১৯৩২ সালে উইলিংডন সেতু (বর্তমানে বিবেকানন্দ সেতু) দিয়ে দমদম ও ডানকুনির মধ্যে কলকাতা কর্ড লিংক লাইন চালু হয়েছিল।
নতুন শহর উন্নয়ন প্রকল্প
এই শহরকে কেন্দ্র করে কলকাতা মেট্রোপলিটন অথরিটি ৪৮৪৬ একর জমিতে নতুন একটি শহর নিল্মানের পরিকল্পনা নিয়েছে। এর ফলে ডানকুনি শহরটি আরও প্রসারিত হবে। প্রকল্পটিতে ৪০৫৬ একর জমিতে শহর নির্মাণ করা হবে বাকি ৭৭৭ একর জমিতে শিল্পাঞ্চল গড়া হবে। বর্তমানে এই প্রকল্পের কাজ চলছে। এই প্রকল্পে মোট সম্পূর্ণ ৫ টি ও আংশিক ভাবে ১৫ টি গ্রামে জমি অধিগ্রহণ করা হবে।এই প্রকল্প এলাকা চারটি থানার অন্তর্গত। এই থানা চারটি হল - ডানকুনি, সিঙ্গুর, শ্রীরামপুর, ও চণ্ডীতলা থানা। এই এলাকার প্রধান স্টেশন গুলি হল - বেমপুর, জানাই রোড, ও ডানকুনি।
আর্থার মিলার
আর্থার অ্যাশার মিলার (১৭ অক্টোবর ১৯১৫ - ১০ ফেব্রুয়ারি ২০০৫) একজন মার্কিন নাট্যকার এবং প্রাবন্ধিক ছিলেন। তার জন্ম নিউ ইয়র্ক নগরে। ছাত্রজীবনেই নাটক লিখে বেশ কয়েকটি পুরস্কার পান। পরে বেতার নাটক লেখা শুরু করেন। ইহুদী বিরোধী মতবাদ সম্পর্কে লেখা ফোকাস (১৯৪৬) তার একটি অন্যতম নাটক। তার রচিত সবচেয়ে জনপ্রিয় নাটকগুলো হল অল মাই সন্স (১৯৪৭), ডেথ অব আ সেলসম্যান (১৯৪৯), দ্য ক্রুসিবল ও আ ভিউ ফ্রম দ্য ব্রিজ (১৯৫৫)। প্রথমোক্ত দুটি নাটক লেখার জন্য তিনি নিউ ইয়র্কের নাটক সমালোচনা সমিতির পুরস্কার লাভ করেন। ডেথ অব আ সেলসম্যান বইটির জন্য তিনি নাটকে পুলিৎজার পুরস্কার লাভ করেন।
আরাগাহ
আরাগাহ হলো ইয়েমেনের একটি ওয়াদি বা নদী। এটি আবিয়ান গভর্নরেটের মধ্য দিয়ে প্রবাহিত। এটি আল কাওস শহরের মধ্য দিয়ে প্রবাহিত।
কণাদ ভট্টাচার্য
লেফটেনেন্ট কণাদ ভট্টাচার্য (মৃত্যু: ২১ মে ১৯৯৯) এসএম ছিলেন একজন ভারতীয় সেনা কর্মকর্তা। কার্গিল যুদ্ধে অসামান্য অবদানের জন্য তাঁকে মরণোত্তর সেনা পদক প্রদান করা হয়।
ইয়ানার দ্যাগ
ইয়ানার দ্যাগ (Yanar Dağ, অর্থ "জ্বলন্ত পর্বত") হলো প্রাকৃতিক গ্যাসের আগুন যা বাকু'র (আজারবাইজানের রাজধানী, যা আগুনেরত দেশ হিসেবে পরিচিত) পাশে অবস্থিত কাসপিয়ান সাগর এর আবসহেরন উপদ্বীপের পর্বত সংলগ্ন অঞ্চলে প্রজ্বলিত হয়ে আসছে। এর আগুন মাটি থেকে ৩ মিটার (৯.৮ ফুট) উপর পর্যন্ত প্রজ্বলিত হয়। প্রশাসনিকভাবে ইয়ানার দ্যাগ আজারবাইজানের আবসহেরন জেলার অন্তর্গত।
ভৌগোলিক অবস্থা
বাম|থাম্ব|পাহাড়ের পাশের রাস্তা থেকে ইয়ানার দ্যাগ এর চিত্র ইয়ানার দ্যাগের আগুন কখনো নেভানো যায়নি। এই অগ্নিস্থানের আশেপাশের বায়ুতে গ্যাসের গন্ধ পাওয়া যায়। অগ্নিশিখা বালুর পাথরের ছিদ্র থেকে বেরিয়ে আসে এবং এর শিখা ১০ মিটার (৩৩ ফুট) উপর পর্যন্ত উঠে যায় (অন্য তথ্যসূত্রগুলোতে যদিও ভিন্ন ভিন্ন পরিমাপ উল্লেখ করা হয়েছে), ভূমিতে এর শিখা পাহাড়ের নিচে ১০ মিটার (৩৩ ফুট) পর্যন্ত চওড়া। আজারবাইজানের ভৌগোলিক জরিপে ইয়ানার দ্যাগকে এভাবে বর্ণনা করা হয়েছেঃ " প্রগাঢ় অগ্নিশিখা, যার উচ্চতা ১ মিটার (৩ ফুট ৩ ইঞ্চি), ভূমির পাশে ২-৪ মিটার উচ্চতায় (৬.৬ থেকে ১৩.১ ফুট) এবং ১৫ মিটার (৪৯ ফুট) পর্যন্ত এটি উন্নীত হতে পারে পাশাপাশি এর রয়েছে ২০০ মিটার (৬৬০ ফুট) দীর্ঘ টেকটনিক ঢাল।" ভূ-অভ্যন্তরস্থ মাটির নিয়মিত গ্যাস নির্গমনের কারণে ভূপৃষ্ঠে এরকম অগ্নিশিখা দেখা যায়।
এছাড়াও ইয়ানার দ্যাগের পাশে অবস্থিত নদীর পৃষ্ঠেও একটি ম্যাচ কাঠি দিয়ে আগুন ধরানো যাবে। এই নদীগুলো, যেগুলোকে দেখতে শান্ত মনে হয়, তাদের ইয়ানার বুলাক বা জ্বলন্ত ঝর্ণা বলা হয়। ভিলাস্কে নদীর নিকটে রকম আরো অনেক ঝর্ণা রয়েছে যেখানে মানুষজন রোগ নিরাময়ের জন্য গোসল করে।
আলেক্সান্ডার দ্যুমো, এই অঞ্চলগুলো ভ্রমণ করার সময় তিনি বর্ণনা করেছেন এগুলোর সাথে যোরোস্ট্রেইন অগ্নি-মন্দিরের আশে পাশের অঞ্চলে দেখা প্রাকৃতিক আগুনের সাথে মিল রয়েছে। বর্তমানে অল্প সংখ্যক আগুনই রয়েছে বিশ্বে যার বেশিরভাগই আছে আজারবাইজানে। আবসহেরন উপদ্বীপের নিচে প্রাকৃতিক গ্যাসের অত্যধিক ঘনত্বের কারণে প্রাচীঙ্কাল থেকেই সেখানে আগুনের শিখা প্রজ্বলিত হয়ে আসছে এবং তা ঐতিহাসিক লেখক মার্কো পোলো দ্বারাও চিহ্নিত হয়েছে।
বেশিরভাগ মাটির আগ্নেয়গিরি বাকু-সামক্ষা রোডে, শহর থেকে ৪০ (২৫ মেইল) কিলোমিটার দূরে অবস্থিত।.
কারণ
ডান|থাম্ব|রাস্তার পাশ থেকে ইয়ানার দ্যাগের চিত্র
সৈয়দা তানিয়া মাহবুব তিন্নি
সৈয়দা তানিয়া মাহবুব তিন্নি (২২ অক্টোবর ১৯৭৭ - ১০ নভেম্বর ২০০২) ছিলেন বাংলাদেশী মডেল ও অভিনেত্রী। তার জন্ম পুরোনো ঢাকার ওয়ারীতে। তিন্নি নামেই তিনি বিনোদন জগতে পরিচিত ছিলেন।
পেশা
১৯৯৯ সালে তিন্নি ৱ্যাম্প মডেলিং দিয়ে তার যাত্রা শুরু করেন। তার প্রথম টিভি বিজ্ঞাপন হেনোলাক্স ক্রীম দিয়ে তিনি পরিচিতি পান। পরবর্তীতে তিনি স্টারশিপ কনডেন্সড মিল্ক, লিজান মেহেদী, গন্ধরাজ তেল,এলিট পেইন্ট,কোয়ালিটি আইসক্রিম,বম্বে উপটান, ও রিচি জুসের বিজ্ঞাপন করে জনপ্রিয়তা পান। কয়েকটি টিভি নাটকেও তিনি অভিনয় করেন। পরিচালক বাদল খন্দকারের একটি চলচ্চিত্রে চুক্তিবদ্ধ হয়েও পরে তিনি সিদ্ধান্ত পরিবর্তন করেন।
হত্যা
১০ নভেম্বর ২০০২ সালে ঢাকার পোস্তগোলার বাংলাদেশ-চীন মৈত্রী সেতুর (বুড়িগঙ্গা সেতুর) নিচে একটি পিলারের ফাউন্ডেশনের উপরে তিন্নির মৃতদেহ পাওয়া যায়।  ১১ নভেম্বর সকালে লাশ ঘিরে জনতার ভিড় জমলে কেরানীগঞ্জ থানা পুলিশ লাশ উদ্ধার করে সুরতহালের পর ময়নাতদন্ত করে। চারদিন পর ১৫ নভেম্বর অজ্ঞাত হিসেবে জুরাইন কবরস্থানে লাশ দাফন করা হয়।
অভির বিরুদ্ধে অভিযোগ
বাংলাদেশ প্রতিদিনের প্রতিবেদন অনুসারে “তিন্নির সঙ্গে অভির পরিচয় হওয়ার পরই তাদের মধ্যে ঘনিষ্ঠ সম্পর্ক গড়ে ওঠে। একপর্যায়ে তাদের মধ্যে শারীরিক সম্পর্ক তৈরি হয়। [...] অভির সঙ্গে ঘনিষ্ঠ সম্পর্কের কারণে তিন্নির সঙ্গে স্বামী শাফকাত হোসেন পিয়ালের সম্পর্কের অবনতি ঘটে।” দৈনিক জনকণ্ঠের প্রতিবেদন অনুসারে “৬ নভেম্বর [২০০২ সালে] তিন্নিকে তার স্বামী শাফকাত হোসেন পিয়ালের সঙ্গে সম্পর্ক ছিন্ন করতে বাধ্য করেন অভি। ওই দিনই অভি পিয়ালকে তার কোলের দেড় বছর বয়সী কন্যা সস্তানসহ রাজধানীর বাড়ি থেকে বের করে দেন। এর পর বিয়ে করার জন্য অভিকে চাপ দিতে থাকেন তিন্নি। একপর্যায়ে তিন্নি বিষয়টি সাংবাদিকদের কাছে ফাঁস করে দেয়ার হুমকি দেন। ১০ নভেম্বর রাতে তিন্নির মাথায় আঘাত করে হত্যা করা হয়। এরপর গুমের উদ্দেশে ওই রাতেই গাড়িতে বুড়িগঙ্গায় ১নং চীন মৈত্রী সেতুর ওপর থেকে নদীতে নিয়ে তিন্নির লাশ ফেলে দেয়া হয়।”
বোরহানউদ্দিন পৌরসভা
বোরহানউদ্দিন পৌরসভা বাংলাদেশের ভোলা জেলার অন্তর্গত বোরহানউদ্দিন উপজেলার একটি নগরভিত্তিক স্থানীয় সরকার সংস্থা। ১৯৯৮ সালে পৌরসভাটি প্রতিষ্ঠিত হয়। এটি একটি ‘‘ক’’ শ্রেনীর পৌরসভা।
টিনটিন সম্পর্কিত বইয়ের তালিকা
thumb|150px|হার্জ, সান অফ টিনটিন thumb|150px|[[টিনটিন অ্যান্ড দ্য ওয়ার্ল্ড অফ হার্জ]] বেলজীয় কার্টুনিস্ট হার্জের দুঃসাহসী টিনটিন কমিকস সিরিজ সম্পর্কিত বইসমূহের একটি তালিকা নিচে দেয়া হলো।
বোরহানউদ্দিন পৌরসভা
ইতিহাস
১৯৯৮ সালে বোরহানউদ্দিন উপজেলার বড়মানিকা, ছোট মানিকা, কুতুবা ও চর গাজীপুর মৌজার একাংশ নিয়ে ‘‘গ’’ শ্রেণীর পৌরসভা হিসেবে বোরহানউদ্দিন পৌরসভা প্রতিষ্ঠিত হয়। পরবর্তীতে ২০০৬ সালের ৫ অক্টোবর ‘‘খ’’ শ্রেণীতে ও ২০১৫ সালের ফেব্রুয়ারিতে ‘‘ক’’ শ্রেণীর পৌরসভায় উন্নীত হয়।
পৌরসভার প্রথম প্রশাসক হিসেবে তৎকালীন বোরহানউদ্দিন উপজেলা নির্বাহী কর্মকর্তা সুধীর কুমার দাস দায়িত্ব পালন করেন। ১৯৯৯ সালের মার্চে পৌরসভার ১ম নির্বাচন অনুষ্ঠিত হয়। মরহুম বশির আহম্মদ মিয়া প্রথম নির্বাচিত চেয়ারম্যান হিসেবে নির্বাচিত হয়ে ৮ এপ্রিল ১৯৯৯ থেকে ১৩ আগস্ট ২০০১ পর্যন্ত দায়িত্ব পালন করেন। তার মৃত্যুর পর তৎকালীন প্যানেল চেয়ারম্যান-১ এ.এম.এম কালীমুল্লাহ ভারপ্রাপ্ত চেয়ারম্যান হিসেবে কিছুকাল দায়িত্ব পালন করেন ও দায়িত্বরত অবস্থায় উপ-নির্বাচনে জনাব সাইদুর রহমান মিলন মিয়া চেয়ারম্যান হিসেবে নির্বাচিত হন। তিনি ৩ মার্চ ২০০২ থেকে দায়িত্ব পালন শুরু করেন ও ২০০৩ সালে অনুষ্ঠিত দ্বিতীয় পৌর নির্বাচনে পুনরায় নির্বাচিত হয়ে ২০১১ সালের ১৫ ফেব্রুয়ারি পর্যন্ত চেয়ারম্যান ও মেয়র পদে দায়িত্ব পালন করেন। সর্বশেষ ২০১১ সালের ১৩ জানুয়ারি তৃতীয় পৌর নির্বাচন অনুষ্ঠিত হয় ও এতে মোঃ রফিকুল ইসলাম মেয়র নির্বাচিত হয়ে বর্তমানে দায়িত্ব পালন করছেন।
প্রশাসনিক অবকাঠামো
বোরহানউদ্দিন পৌরসভার আয়তন ৩.২৫ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগণের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম বোরহানউদ্দিন থানার আওতাধীন। এটি জাতীয় সংসদের ১১৬নং নির্বাচনী এলাকা ভোলা-২ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী বোরহানউদ্দিন পৌরসভার মোট জনসংখ্যা ১৩,১১০ জন। এর মধ্যে পুরুষ ৬,৭৫৩ জন এবং মহিলা ৬,৩৫৭ জন। মোট পরিবার ২,৬৪৯টি।
শিক্ষা
২০১১ সালের আদমশুমারি অনুযায়ী বোরহানউদ্দিন পৌরসভার সাক্ষরতার হার ৬৯%। এখানে ২টি ডিগ্রী কলেজ,৩টি মাধ্যমিক বিদ্যালয়, ২টি কারিগরী বিদ্যালয়, ৫টি প্রাথমিক বিদ্যালয়, ২টি আলিম মাদ্রাসা, ৪টি কিন্ডারগার্টেন সহ আরো বেশকিছু শিক্ষা প্রতিষ্ঠান রয়েছে।
বিন্দিয়া কবির
বিন্দিয়া কবির একজন বাংলাদেশী চলচ্চিত্র অভিনেত্রী যিনি দাবাং (২০১৪), মার্ডার ২ (২০১৫) এবং মাস্তান ও পুলিশ (২০১৭) এর মত চলচ্চিত্রে অভিনয় করেছেন। দাবাং তার প্রথম চলচ্চিত্র, যেখানে তিনি জায়েদ খানের বিপরীতে অভিনয় করেছিলেন। জায়েদ খানের সঙ্গে তার অশ্লীল দৃশ্যে অভিনয়ের জন্য সমালোচিত হয়েছিলেন।
হ্যাপি বার্থডে টু ইউ
হ্যাপি বার্থডে টু ইউ কোন ব্যক্তির জন্মদিন উদযাপনে প্রচলিত একটি গান। এ গানটি সংক্ষেপে হ্যাপি বার্থডে নামে বহুল প্রচলিত। ১৯৯৮ সালে গিনেস বুক অব ওয়ার্ল্ডস রেকর্ডসের তথ্য মোতাবেক জানা যায়, ফর হি’জ এ জোলি গুড ফেলো গানের পর এ গানটি ইংরেজি ভাষায় সর্বাধিক স্বীকৃত গানরূপে বিবেচিত হয়ে আসছে। বিশ্বব্যাপী কমপক্ষে ১৮টি ভাষায় এ গানের কথা অনূদিত হয়েছে।, p. 17
ইতিহাস
গুড মর্নিং টু অল শিরোনামীয় গান থেকে হ্যাপি বার্থডে টু ইউ গানে সুর আরোপ হয়েছে। ১৮৯৩ সালে মার্কিন যুক্তরাষ্ট্রের দুই বোন - প্যাটি হিল ও মিলড্রেড জে হিল এ গানটিতে সুরটি প্রয়োগ করেছিলেন। কিন্তু দাবী করা হয় যে, বোনদ্বয় সুরটি নিজেরাই তৈরি করেছিলেন। বিংশ শতাব্দীতেও সুরটি হ্যাপি বার্থ ডে টু ইউ গানের চেয়ে অধিক পরিচিতি পায়। মিলড্রেড গানের সুর করেন ও প্যাটি গানের কথাগুলো লিখেন। প্যাটি কেনটাকি’র লুইসভিল এলাকার লুইসভিল এক্সপারিমেন্টাল কিন্ডারগার্টেন স্কুলের অধ্যক্ষ ছিলেন ও বিভিন্ন ধরনের শিক্ষাপদ্ধতির প্রচলন ঘটিয়েছিলেন। এ কিন্ডারগার্টেনটিতে আধুনিক শিক্ষা পদ্ধতির জন্য পরিচিত ছিল। ১৮৯৩ সালে শিকাগো বিশ্ব মেলায় দুই বোনসহ কিন্ডারগার্টেনকে সম্মানিত করা হয়েছিল। তবে হিল তাঁর বোনের জন্যেই অধিক পরিচিতি পেয়েছেন। অন্যদিকে মিলড্রেড পিয়ানোবাদক ও সুরকার ছিলেন।
খাইম ভেইৎসমান
খাইয়িম আজরিয়েল ভাইৎসমান (חיים עזריאל ויצמן Chayyim Azri'el Vaytsman), জন্মগত নাম খাইম এভজরোভিচ ভেইৎসমান (Хаим Евзорович Вейцман, Khaim Evzorovich Veytsman; ২৭ নভেম্বর ১৮৭৪ – ৯ নভেম্বর ১৯৫২) একজন জায়নবাদি নেতা এবং ইসরায়েলি রাজনীতিবিদ ছিলেন। তিনি ওয়ার্ল্ড জায়নিস্ট অর্গানাইজেশনের প্রেসিডেন্ট ছিলেন এবং পরবর্তীতে ইসরায়েলের প্রথম রাষ্ট্রপতি হিসেবে দায়িত্ব পালন করেছেন। ১৯৪৯ সালের ১৬ ফেব্রুয়ারি তিনি ইসরায়েলের রাষ্ট্রপতি নির্বাচনে জয়ী হন এবং ১৯৫২ সালে মৃত্যুর পূর্ব পর্যন্ত এই পদে ছিলেন।
ভাইজমেন পেশায় ছিলেন একজন রসায়নবিদ। তিনি এসিটন-বিউটানল-ইথানল ফার্মে‌ন্টেশন প্রক্রিয়া উদ্ভাবন করেন। এই প্রক্রিয়ায় ফার্মে‌ন্টেশনের মাধ্যমে এসিটন প্রস্তুত করা হয়। প্রথম বিশ্বযুদ্ধের সময় তার এই প্রক্রিয়া ব্রিটিশদের যুদ্ধকালীন সময়ে বেশ গুরুত্বপূর্ণ ভূমিকা পালন করেছিল। তিনি ইসরায়েলের রেহোভোটে ভাইজমেন ইনস্টিটিউট অব সায়েন্স প্রতিষ্ঠা করেন এবং জেরুজালেমের হিব্রু বিশ্ববিদ্যালয় প্রতিষ্ঠায় গুরুত্বপূর্ণ ভূমিকা পালন করেন।
কোক স্টুডিও বাংলা (মৌসুম ২)
বাংলাদেশী সঙ্গীত বিষয়ক টেলিভিশন অনুষ্ঠান কোক স্টুডিও বাংলার দ্বিতীয় মৌসুম ২০২৩ সালের ১৪ ফেব্রুয়ারি থেকে সম্প্রচারিত হচ্ছে। মৌসুমটি প্রযোজনা করেছেন শায়ান চৌধুরী অর্ণব এবং নির্বাহী প্রযোজনা করেছে কোকা-কোলা বাংলাদেশ। এই মৌসুমে ১২টি গান থাকবে।
হিলারি ক্লিনটন
হিলারি রডহ্যাম ক্লিনটন (ইংরেজি: Hillary Rodham Clinton) একজন মার্কিন রাজনীতিবিদ ও প্রাক্তন পররাষ্ট্রসচিব। তিনি মার্কিন যুক্তরাষ্ট্রের ডেমোক্র্যাটিক পার্টির সদস্য, এবং নিউ ইয়র্ক অঙ্গরাজ্যের প্রতিনিধি হিসাবে যুক্তরাষ্ট্রের আইনসভার সিনেটর হিসাবে দায়িত্ব পালন করছেন। হিলারি ক্লিনটন মার্কিন যুক্তরাষ্ট্রের সাবেক রাষ্ট্রপতি বিল ক্লিনটনের স্ত্রী। রাজনীতিতে প্রবেশের পূর্বে হিলারি আইন পেশায় নিয়োজিত ছিলেন।
জন্ম ও শৈশব
হিলারী ক্লিন্টন ইলিনয় রাজ্যের শিকাগোতে ১৯৪৭ সালে জন্মগ্রহণ করেন।
ভক্তি
ভক্তি (সংস্কৃত: भक्ति) হিন্দুধর্মে উপাসনা তথা আরাধনার একটি বিশেষ রীতি । পূজনীয় দেবতা বা ব্যক্তির প্রতি বিশেষ অনুরাগ বা প্রেমকেই ভক্তি বলা হয়। ঈশ্বরের নিকট সম্পূর্ণ আত্মসমর্পণের নামই ভক্তি। ভক্তির পথে যিনি ঈশ্বরোপাসনা করেন, তাকে ভক্ত নামে এবং ভক্তিবাদী দর্শনকে ভক্তিমার্গ নামে অভিহিত করা হয়। ভক্তিবাদ হিন্দুধর্মের একাধিক শাখাসম্প্রদায়ের মূলভিত্তি। বিভিন্ন সম্প্রদায় ভিন্ন ভিন্ন ভাবে ভক্তিবাদের ব্যাখ্যা প্রদান করে থাকে।
ভক্তিবাদ ঈশ্বরপ্রেমকে প্রথা ও আচার-অনুষ্ঠানের ঊর্ধ্বে স্থান দেয়। ঈশ্বর ও মানুষের মধ্যে প্রেমিক-প্রেমিকা, বন্ধু, পিতামাতা-সন্তান, ও প্রভু-ভৃত্য ইত্যাদি মানবিক সম্পর্ক ভক্তিবাদের প্রধান স্তম্ভ। ঈশ্বরের কোনো নির্দিষ্ট রূপ, ঈশ্বরের নিরাকার রূপ, বা গুরুর প্রতি ভক্তি (গুরুভক্তি) ভক্তিবাদের অঙ্গ। হিন্দুধর্মে সম্প্রদায়ভেদে ভক্তিবাদের নির্দিষ্ট রূপ প্রচলিত: শৈবেরা শিব ও শিব-সম্পর্কিত দেবদেবীগণের ভক্ত; বৈষ্ণবেরা বিষ্ণু ও তার অবতারগণের ভক্ত এবং শাক্তেরা মহাশক্তির বিভিন্ন রূপের ভক্ত। তবে কোনো নির্দিষ্ট দেবতার প্রতি ভক্তি থাকলে অন্য কোনো দেবতাকে পূজা করা যাবে না – এমন কোনো বিধান হিন্দুধর্মে নেই।
ভগবদ্গীতা প্রথম ধর্মগ্রন্থ যেখানে "ভক্তি" শব্দটিকে প্রথম ধর্মীয় পথ অর্থে উল্লেখ করা হয়। এর বিস্তারিত ব্যাখ্যা দেওয়া হয় ভাগবত পুরাণে। ভক্তি আন্দোলনের কালে দক্ষিণ ভারত থেকে ভক্তিবাদের উত্থান ঘটে। এই ভক্তিবাদের প্রবক্তারা ছিলেন বৈষ্ণব অলবর (খ্রিষ্টীয় ষষ্ঠ থেকে নবম শতাব্দী) ও শৈব নায়নার (খ্রিষ্টীয় পঞ্চম থেকে দশম শতাব্দী) সম্প্রদায়ভুক্ত। ভক্তিবাদ ও ভক্তিবাদী সাহিত্য সমগ্র ভারতে ছড়িয়ে দেওয়ার পিছনে এঁরাই ছিলেন প্রধান অনুপ্রেরণা। খ্রিষ্টীয় দ্বাদশ থেকে অষ্টাদশ শতাব্দীর মধ্যবর্তী সময়ে ভক্তি আন্দোলন সমগ্র ভারতেই বিস্তার লাভ করেছিল। ভারতে ভক্তিবাদের প্রভাব অন্যান্য ধর্মগুলির মধ্যেও ছড়িয়ে পড়ে।  বর্তমানে ভক্তিবাদ ভারতীয় সমাজের একটি অবিচ্ছেদ্য অঙ্গ। ধর্মীয় থেকে ধর্মনিরপেক্ষ – অনেক বিষয়েই আজ ভক্তিবাদের ছায়া সুস্পষ্ট।
সিরিল পুল
সিরিল জন পুল (Cyril Poole; জন্ম: ১৩ মার্চ, ১৯২১ - মৃত্যু: ১১ ফেব্রুয়ারি, ১৯৯৬) নটিংহ্যামশায়ারের ম্যানসফিল্ড এলাকায় জন্মগ্রহণকারী ইংরেজ আন্তর্জাতিক ক্রিকেটার ও ফুটবলার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৫১ থেকে ১৯৫২ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে নটিংহ্যামশায়ার দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, বামহাতে ব্যাটিংয়ের পাশাপাশি বামহাতে মিডিয়াম বোলিংয়ে পারদর্শী ছিলেন সিরিল পুল।
প্রথম-শ্রেণীর ক্রিকেট
নটিংহ্যামশায়ারের ম্যানসফিল্ড এলাকায় সিরিল পুলের জন্ম। বিনোদনধর্মী বামহাতি ব্যাটসম্যান হিসেবে সিরিল পুলের সবিশেষ খ্যাতি ছিল। ২৭ বছর পূর্তির পূর্বেই কাউন্টি ক্রিকেটে খেলার সুযোগ পান। তাসত্ত্বেও ঐ সময়ের স্বীকৃতিপ্রাপ্ত দূর্বল দলের সদস্যরূপে নিজেকে খুব সহজেই প্রতিষ্ঠিত করে ফেলেন।
১৯৪৮ সাল থেকে ১৯৬২ সাল পর্যন্ত সিরিল পুলের প্রথম-শ্রেণীর খেলোয়াড়ী জীবন চলমান ছিল। ১৯৫০-এর দশকে নটিংহ্যামশায়ারের জমকালো বিনোদনধর্মী ব্যাটসম্যানের ভূমিকায় অবতীর্ণ হয়েছিলেন। প্রায়শঃই সাজঘরে থাকা যে-কোন ধরনের ব্যাট ধার করে মাঠে নামতেন। এরজন্যে তিনি কোন প্রকার ওজন বা আকারের ধার ধারতেন না। নিয়মিতভাবে সহস্র রানের মাইলফলক স্পর্শ করতেন। প্রায় ৪০ বছর বয়সে ১৯৬১ সালে নিজের স্বর্ণালী সময় অতিবাহিত করেন। প্রথম-শ্রেণীর ক্রিকেটে ১,৮৬০ রান তুলেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন সিরিল পুল। ৩০ ডিসেম্বর, ১৯৫১ তারিখে কলকাতায় স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ৬ ফেব্রুয়ারি, ১৯৫২ তারিখে চেন্নাইয়ে একই দলের বিপক্ষে সর্বশেষ টেস্টে অংশ নেন তিনি।
১৯৫১-৫২ মৌসুমে দলের সাথে ভারত গমনের সুযোগ পান। এ সফরে একটি টেস্টে অংশগ্রহণের সুযোগ পেয়েছিলেন সিরিল পুল। আঘাতের কারণে মাঠের বাইরে অবস্থানকারী জ্যাক ইকিনের স্থলাভিষিক্ত হন তিনি। এরপর তিনি আরও দুই টেস্টে অংশ নেন। দ্বিতীয় একাদশের খেলোয়াড় হিসেবে দুইটি অর্ধ-শতরানের ইনিংস খেলেন। অতিমাত্রায় রক্ষণাত্মক ঢংয়ে খেলার কারণে তাকে আর ইংল্যান্ড দলে খেলানো হয়নি।
আন্তর্জাতিক ক্রিকেট থেকে প্রত্যাখ্যাত হলেও ১৯৬২ সাল পর্যন্ত কাউন্টি ক্রিকেটে খেলা চালিয়ে যেতে থাকেন। ৪০ বছর বয়সে নিজস্ব সেরা মৌসুম অতিবাহিত করেন। প্রায় যে-কোন অবস্থানেই অসাধারণ ফিল্ডারের ভূমিকায় অবতীর্ণ হতেন। ৪০.২৫ গড়ে বেশ ভালোমানের টেস্ট ব্যাটিং গড়ের অধিকারী তিনি। সে তুলনায় প্রথম-শ্রেণীর ক্রিকেটে ৩২.৪৫ গড়ে রান পেয়েছেন। মাঝে-মধ্যে বোলিংয়ে অগ্রসর হতেন ও উইকেট-রক্ষণে অংশ নিতেন।
ব্যক্তিগত জীবন
ক্রিকেটের পাশাপাশি ফুটবল খেলায়ও দক্ষতার পরিচয় দিয়েছেন সিরিল পুল। ১৫ বছর বয়সে ম্যানসফিল্ড টাউনের পক্ষে সর্বকনিষ্ঠ ফুটবলারের ভূমিকায় অবতীর্ণ হন। এরপর, জিলিংহাম ও ওলভারহাম্পটন ওয়ান্ডারার্স দলের পক্ষে ফুটবল খেলায় অংশ নিয়েছিলেন তিনি।
১১ ফেব্রুয়ারি, ১৯৯৬ তারিখে ৭৪ বছর বয়সে নটিংহ্যামশায়ারের বল্ডারটন এলাকায় সিরিল পুলের দেহাবসান ঘটে। মৃত্যুর পর ১৯৯৭ সালে উইজডেনে তার শোকসংবাদ প্রকাশিত হয়। জমকালো বিনোদনধর্মী ক্রিকেটার, অন্যতম সহজাত প্রতিভার অধিকারী ও দুঃসাহসী বামহাতি ব্যাটসম্যানসহ সেরা ফিল্ডার হিসেবে তাকে উল্লেখ করা হয়।
অ-জাতীয়
আয়ারল্যান্ডে, একজন অ-জাতীয় ব্যক্তি (Non-national) বলতে এমন একজন ব্যক্তিকে বোঝায় যিনি আয়ারল্যান্ডের নন, যদিও তাদের আইরিশ নাগরিকত্ব থাকতে পারে। আয়ারল্যান্ডের বাইরের লোকদের নিয়ে আলোচনা করার সময় মিডিয়ায় এই ধারণাটি নিয়মিতভাবে উঠে আসে। যাইহোক, "অ-জাতীয়" শব্দটি যেকোন জাতীয়তার অভাবকে বোঝানোর কারণে এটিকে একটি অর্থহীন শব্দ হিসাবে বিবেচনা করে এর ব্যবহার নিয়ে প্রশ্ন উঠেছে।
শেহেরজাদ ফরহাদ (টেলিভিশন ধারাবাহিক)
শাহর্জাদ বা শেহেরজাদ ফরহাদ হচ্ছে একটি ইরানি ঐতিহাসিক ধারাবাহিক নাটক । ১৯৫৩ সালে ইরানে সংঘটিত একটি যুদ্ধের সময়কে ধারাবাহিকটির গল্পের সময় হিসেবে ঠিক করা হয়েছিল । জনপ্রিয়তার কারণে এর আরবি, উর্দু , ফরাসি , স্পেনীয় , রুশ ও বাংলা ভাষার সংস্করণ তৈরি করা হয় । এসএ টিভিতে এর বাংলা সংস্করণ শেহেরজাদ ফরহাদ প্রচারিত হয় ।
আয়ান হিরসি আলী
আয়ান হিরসি আলী (Ayaan Hirsi Ali; ; ; Somali: Ayaan Xirsi Cali: Ayān Ḥirsī 'Alī; born Ayaan Hirsi Magan,أيان حرسي علي / ALA-LC: Ayān Ḥirsī 'Alī}} 13 November 1969) একজন সোমালি বংশোদ্ভূত নারীবাদী, লেখক, পণ্ডিত এবং প্রাক্তন রাজনীতিবিদ। তিনি ইসলামের একজন সমালোচক এবং মুসলিম নারীদের অধিকার ও স্ব-নির্ভরতার করার পক্ষে আন্তর্জাতিক ভাবে কাজ করতেন। আয়ান হিরসি আলী নারীদের জোরপূর্বক বিয়ে, অনার কিলিং, বাল্যবিবাহ এবং মেয়েদের যৌনাঙ্গ বিকৃতির বিরোধী ছিলেন। তিনি নারীদের অধিকার রক্ষার জন্য এএইচএ ফাউন্ডেশন নামে একটি  সংগঠন প্রতিষ্ঠা করেছেন। আয়ান হিরসি আলী হুভার ইনস্টিটিউশন এবং আমেরিকান এন্টারপ্রাইজ ইনস্টিটিউটে কাজ করেন।
প্রথম দিকে হিরসি আলী একজন মুসলিম ছিলেন পরে তিনি ইসলামকে প্রত্যাখ্যান করে নাস্তিক হয়েছিলেন এবং ইসলামের একজন সোচ্চার সমালোচকে পরিনত হয়। ২০০৪ সালে তিনি থিও ভ্যান গগেকে একটি স্বল্পদৈর্ঘ্য চলচ্চিত্রে সহযোগিতা করেছিলেন। যার বিষয়বস্তু ছিল মৌলবাদী ইসলামী আইনের অধীনে মহিলাদের উপর নিপীড়নের চিত্র তুলে ধরেছিল এবং ইসলামী ধর্মের সমালোচনা করেছিল। ছবিটি বেশ বিতর্ক ছিল মরক্কোর-ওলন্দাজ মোহাম্মদ বৌয়েরি চলচ্চিত্র মুক্তির কয়েক দিন পর ভ্যান গঘকে হত্যা করে। হিরসি আলি বলেছিলেন, ইসলাম একটি অংশ ধর্ম এর একটি অংশ রাজনৈতিক-সামরিক মতবাদ, এর যে অংশটি রাজনৈতিক মতবাদ তার মধ্যে রয়েছে একটি বিশ্ব দৃষ্টিভঙ্গি, একটি আইন ব্যবস্থা এবং একটি নৈতিক কোড যা আমাদের সংবিধান, জীবনধারা, এবং আইনের সাথে সম্পূর্ণ বেমানান। হিরসি আলীর রচিত বই হেরেটিক (২০১৫) তে তিনি ইসলামপন্থীদের পরাজিত করে এবং সংস্কারবাদী মুসলমানদের সমর্থন করে ইসলামের সংস্কারের আহ্বান জানিয়েছেন।
২০০৫ সালে টাইম ম্যাগাজিন হিরসি আলিকে বিশ্বের ১০০ জন প্রভাবশালী ব্যক্তির একজন হিসেবে মনোনীত করেছিল। তিনি ডেনমার্কের সংবাদপত্র জিল্যান্ডস-পোস্টেন থেকে একটি মুক্ত বক্তৃতা পুরস্কার, সুইডিশ লিবারেল পার্টির গণতন্ত্র পুরস্কার এবং সংঘাত সমাধান, নীতিশাস্ত্র এবং বিশ্ব নাগরিকত্বের প্রতিশ্রুতির জন্য নৈতিক সাহস পুরস্কার সহ বেশ কয়েকটি পুরস্কার পেয়েছেন। সমালোচকরা আলীর বিরুদ্ধে তার রাজনৈতিক কর্মজীবন ইসলামফোবিয়ার জন্য অভিযোগ তুলেছেন এবং "ইসলাম ও আরব বিশ্ব সম্পর্কে কর্তৃত্বপূর্ণভাবে কথা বলার জন্য" তার পণ্ডিত যোগ্যতা নিয়ে প্রশ্ন তুলেছেন। ২০১৩ সালে হিরসি আলী যুক্তরাষ্ট্রে চলে আসেন মার্কিন নাগরিক হন।
সমর সেন
সমর সেন (Samar Sen; জন্ম: ১০ অক্টোবর, ১৯১৬ — মৃত্যু: ২৩ আগস্ট, ১৯৮৭) ছিলেন একজন উল্লেখযোগ্য বাংলাভাষী স্বাধীনতা-উত্তর কালের ভারতীয় কবি এবং সাংবাদিক। তিনি বিখ্যাত সাহিত্যিক ও শিক্ষাবিদ দীনেশচন্দ্র সেনের পৌত্র।
জন্ম ও শিক্ষাজীবন
সমর সেনের জন্ম ১৯১৬ সালের ১০ অক্টোবর কলকাতার বাগবাজারে। পিতা অরুণচন্দ্র সেন। আদি নিবাস ছিল অধুনা বাংলাদেশের ঢাকার সুয়াপুরে। ১৯৩২ খ্রিস্টাব্দে তিনি ম্যাট্রিক পাশ করেন। তিনি কলকাতা বিশ্ববিদ্যালয়ের অধীন স্কটিশ চার্চ কলেজ থেকে ১৯৩৬ খ্রিস্টাব্দে ইংরাজী সাহিত্যে প্রথম শ্রেণীতে প্রথম হন এবং ১৯৩৮ খ্রিস্টাব্দে ইংরাজী ভাষা ও সাহিত্যের এম.এ পরীক্ষায় বিশ্ববিদ্যালয়ে প্রথম শ্রেনীতে, প্রথম হন তিনি।
কর্মজীবন
তিনি কর্মজীবনে কিছুকাল অধ্যাপনা ছাড়া বাকি জীবন পেশাগতভাবে যুক্ত ছিলেন সাংবাদিকতার সঙ্গে। স্টেটসম্যান পত্রিকার সহ-সম্পাদক ছিলেন। ১৯৫৭ সালে অনুবাদকের কাজ নিয়ে সোভিয়েত ইউনিয়ন যান। বহু রাশিয়ান সাহিত্যের বাংলা অনুবাদ তার কীর্তি। ১৯৬১ সালে দেশে ফিরে একটি বিজ্ঞাপনী সংস্থায় কাজে যোগদান করেন। তারপর হিন্দুস্থান স্ট্যান্ডার্ড পত্রিকায় কাজ করেছেন। মতের অমিল হওয়ায় সেই চাকরি ছেড়ে দেন এবং হুমায়ুন কবিরে র ইংরেজি পত্রিকা 'নাও' এর সম্পাদকের দায়িত্ব পালন করেন। এখানেও মতবিরোধ দেখা দিলে নিজেই ফ্রন্টিয়ার নামক ইংরেজি পত্রিকা প্রকাশ করতে থাকেন। এছাড়াও দিল্লির অল ইন্ডিয়া রেডিওর সংবাদ বিভাগে কিছুকাল কাজ করেছেন। মৃত্যুর পূর্ব পর্যন্ত প্রতিষ্ঠাতা সম্পাদক হিসেবে দায়িত্ব পালন করেছেন "Frontier" নামের প্রগতিশীল পত্রিকার।
কাব্যবিষয়
৭১ বছরের জীবনে তিনি কাব্যসাধনা করেন মাত্র ১২ বছর, ১৯৩৪ থেকে ১৯৪৬ সাল পর্যন্ত। এই কালপর্বেই তার পাঁচটি কাব্যগ্রন্থ প্রকাশিত হয়। তার কাব্যগ্রন্থগুলো হচ্ছে কয়েকটি কবিতা (১৯৩৭), গ্রহণ (১৯৪০), নানা কথা (১৯৪২), খোলা চিঠি (১৯৪৩) এবং তিন পুরুষ (১৯৪৪)। তার কবিতাসংগ্রহ সমর সেনের কবিতা ১৯৫৪ সালে প্রকাশিত হয়। 'কবিতা' পত্রিকার সম্পাদক ছিলেন। নগর জীবনের ক্লেদ ও ক্লান্তি, মধ্যবিত্ত জীবনের প্রতি অবজ্ঞা এবং সংগ্রামী গণচেতনাকে তিনি কাব্যে রূপ দিয়েছেন। কাব্যের সংখ্যা তুলনামূলক কম হলেও ব্যতিক্রমী ও নিজস্ব বৈশিষ্টতায় অনন্য। রোমান্টিকতা বর্জিত তীক্ষ্ণ ভাষা প্রয়োগে সাহিত্যজগতে আলোড়ন সৃষ্টি করেছিল। স্বাধীনোত্তর কালে বিপ্লবী বামপন্থী চিন্তাধারার সমর্থক ছিলেন তিনি।
গদ্যগ্রন্থ
বাবু বৃত্তান্ত (১৯৭৮)।
সাংকেতিক লিপি
থাম্ব|Edward Larsson এর রেনী সাইফার যা কেন্দসিংটন রানস্টোন থেকে পাওয়া সাইফারএর অনুরূপ । এছাড়াও রৈখিকভাবে সম্পর্কহীন ব্ল্যাক লেটার লেখার শৈলী এবং পিগপেন (pigpen) গুপ্তলিপ্যন্তর অন্তর্ভুক্ত ।
তথ্যগুপ্তিবিদ্যায় গুপ্তলিখন পদ্ধতি (ইংরেজি পরিভাষায় Cipher সাইফার) বলতে এমন কিছু সূত্র বা নিয়মের সমষ্টিকে বোঝায় যার সাহায্যে কোনও সরলপাঠ্যের (Simpletext সিম্পলটেক্সট) গুপ্তায়ন (Encyption এনক্রিপশন; তুলনীয়. সাঙ্কেতিকীকরণ) করা যায় কিংবা এর বিপরীতে কোন গুপ্তপাঠ্যের (Ciphertext) বিগুপ্তায়ন (Decryption ডিক্রিপশন) করা যায়। পদ্ধতিটি সাধারণত একটি অ্যালগরিদম অর্থাৎ কতগুলি সুসংজ্ঞায়িত নির্দেশমূলক ধাপের একটি ধারা হয়। সাঙ্কেতিকীকরণ (Encoding এনকোডিং) করার অর্থ হল তথ্যকে গুপ্তপাঠ্য তথা এক ধরনের বিশেষ সাংকেতিক লিপিতে (কোড) রূপান্তর করা। সাধারণভাবে "গুপ্তলিপি" পরিভাষাটি "সাংকেতিক লিপি"-র সমার্থক, যেহেতু উভয়েই একটি বার্তাকে গুপ্তায়িত (এনক্রিপ্ট) করার ধাপের ধারা; তা সত্ত্বেও এই ধারণাগুলি তথ্যগুপ্তিবিদ্যায় স্বতন্ত্র, বিশেষ করে ধ্রুপদী তথ্যগুপ্তিবিদ্যায়।
সাংকেতিক লিপি (কোড) সাধারণত উৎপাদিত তথ্যের (আউটপুটের) অক্ষরগুলোর বিভিন্ন দৈর্ঘ্যের স্ট্রিংগুলিকে প্রতিস্থাপিত করে। অন্যদিকে গুপ্তলিপি সাধারণত ইনপুট হিসাবে অক্ষরগুলির একই সংখ্যাকে প্রতিস্থাপন করে। ব্যতিক্রম আছে এবং কিছু গুপ্তলিখন পদ্ধতি সামান্য বেশি বা কম অক্ষর ব্যবহার করতে পারে যখন আউটপুট বনাম ইনপুট সংখ্যা।
কোডগুলি একটি বড় কোডবুক অনুযায়ী প্রতিস্থাপনের দ্বারা পরিচালিত হয় যা অক্ষর বা সংখ্যাগুলির একটি এলোমেলো স্ট্রিংকে একটি শব্দ বা বাক্যাংশে যুক্ত করে। উদাহরণস্বরূপ, "UQJHSE" কোডটি হতে পারে "নিম্নোক্ত সমন্বয়গুলিতে এগিয়ে যান"। একটি সাইফার ব্যবহার করার সময় মূল তথ্য প্লেইনটেক্সট, এবং সিফেরটেক্সট হিসাবে এনক্রিপ্ট করা ফর্ম হিসাবে পরিচিত হয়। সিফেরটেক্সটে বার্তাটি প্লেইনটেক্সট বার্তাটির সমস্ত তথ্য ধারণ করে তবে এটি কোনও কম্পিউটার বা কম্পিউটারের দ্বারা পঠনযোগ্য কোনও ফর্ম্যাটে নয় যাতে এটি ডিক্রিপ্ট করার সঠিক প্রক্রিয়া না থাকে।
একটি গুপ্তলিখন পদ্ধতির কর্মপদ্ধতি সাধারণত সহায়িক তথ্যের একটি অংশে নির্ভর করে, যা একটি কী (বা, ঐতিহ্যগত এনএসএ নীতিমালা, একটি তথ্যগুপ্তিযোগ্য ) নামে পরিচিত। সাঙ্কেতিকীকরণ পদ্ধতিটি কী এর উপর নির্ভর করে , যা সমাধানপদ্ধতির বিস্তারিত ক্রিয়াকলাপকে পরিবর্তন করে। একটি বার্তা সাঙ্কেতিকীকরণ করার জন্য একটি সাইফার ব্যবহার করার আগে একটি কী নির্বাচন করা আবশ্যক। কী কী জ্ঞান ছাড়াই, এটি অসম্ভব না হলে এটি অত্যন্ত কঠিন হওয়া উচিত, ফলে সাংকেতিক বার্তাকে পঠনযোগ্য বার্তায় ডিক্রিপ্ট করতে হবে।
বেশিরভাগ আধুনিক গুপ্তলিখন পদ্ধতিকে বিভিন্ন উপায়ে শ্রেণীবদ্ধ করা যায়-
শব্দতত্ত্ব
দশমিক শূন্য এবং তার নতুন গণিত মধ্যযুগীয় ভাষায় আরবি বিশ্বের থেকে ইউরোপে ছড়িয়ে পড়ে, সেফর এবং জেফিরাস থেকে প্রাপ্ত শব্দগুলি গণনা, পাশাপাশি বিশেষ জ্ঞান এবং গোপন কোডগুলি উল্লেখ করে। ইফরাহের মতে, "ত্রয়োদশ শতাব্দীর প্যারিসে, একটি 'অসহায় সহকর্মী' কে  '... সিফ্রে এন অ্যালগরিসমে' বলা হয়, অর্থাৎ 'গাণিতিক কিছুই'। সিফার সাইফারের ইউরোপীয় উচ্চারণ ছিল এবং সাইফারের অর্থ একটি বার্তা বা যোগাযোগ বোঝা সহজে বোঝা গেল না।
ভার্সেস কোড
অপ্রযুক্তিগত ব্যবহারে, একটি "গোপন কোড " দ্বারা সাধারণত "সাইফার"কে বুঝায়। প্রযুক্তিগত আলোচনার মধ্যে, "কোড" এবং "সাইফার" শব্দটি দুটি ভিন্ন ধারণার উল্লেখ করে। কোডগুলি অর্থের পর্যায়ে কাজ করে-অর্থাৎ, শব্দ বা বাক্যাংশগুলি অন্য কোন রূপে রূপান্তরিত হয় এবং এই অংশটি সাধারণত বার্তাটিকে ছোট করে।
এর একটি উদাহরণ বাণিজ্যিক টেলিগ্রাফ কোড যা লম্বা টেলিগ্রাফ বার্তাগুলিকে ছোট করার জন্য ব্যবহৃত হয়েছিল যা টেলিগ্রামের বিনিময় ব্যবহার করে বাণিজ্যিক চুক্তিগুলিতে প্রবেশ করতে পারে।
আরেকটি উদাহরণ পুরো শব্দ সাইফার দ্বারা দেওয়া হয় যা ব্যবহারকারীকে একটি প্রতীক বা চরিত্রের সাথে সম্পূর্ণ শব্দটি প্রতিস্থাপন করার অনুমতি দেয়, জাপানী ভাষাগুলি তাদের ভাষা সম্পন্ন করার জন্য কাঞ্জি (জাপানি) অক্ষরগুলি ব্যবহার করে। উদাহরণস্বরূপ "The quick brown fox jumps over the lazy dog" হয়ে যায় "The quick brown 狐 jumps 过 the lazy 狗"।
অন্যদিকে, গুপ্তলিখন পদ্ধতি নিম্নস্তরে কাজ করে: স্বতন্ত্র অক্ষরের স্তর, অক্ষরের ছোট দল, বা আধুনিক স্কিমগুলিতে, পৃথক বিট এবং বিট ব্লক। কিছু সিস্টেম নিরাপত্তা বৃদ্ধি করতে সুপারএনসাইফারমেন্ট ব্যবহার করা হয়, যা একটি সিস্টেমে কোড এবং সাইফার উভয়ই ব্যবহার করে। কিছু ক্ষেত্রে শর্তাবলী কোড এবং সাইফারগুলি প্রতিস্থাপন এবং স্বতন্ত্রভাবে সমানভাবে ব্যবহার করা হয়।
ঐতিহাসিকভাবে, ক্রিপ্টোগ্রাফি কোড এবং সাইফারগুলির একটি দ্বিদলীয় পদে বিভক্ত ছিল; এবং কোডিং এর নিজস্ব পরিভাষা ছিল, যা সাইফারদের জন্য অনুরূপ: " এনকোডিং, কোডেটেক্সট , ডিকোডিং " ইত্যাদি।
তবে, ক্রিপ্ট্যানালাইসিসের সংবেদনশীলতা এবং একটি গুরুতর কোডবুক পরিচালনার অসুবিধা সহ কোডগুলিতে বিভিন্ন ধরনের ত্রুটি রয়েছে। এই কারণে, কোডগুলি আধুনিক ক্রিপ্টোগ্রাফিতে অপব্যবহারে পতিত হয়েছে এবং সাইফারগুলি প্রভাবশালী কৌশল।
প্রকারভেদ
বিভিন্ন ধরনের সাংকেতিকরণ পদ্ধতি আছে। ক্রিপ্টোগ্রাফির ইতিহাসে আগে ব্যবহৃত অ্যালগরিদমগুলি আধুনিক পদ্ধতির থেকে পুরোপুরি ভিন্ন, এবং আধুনিক সাংকেতিক লিপিগুলিকে তারা কীভাবে পরিচালনা করে এবং সেগুলি এক বা দুটি কী ব্যবহার করে সে অনুসারে শ্রেণীবদ্ধ করা যেতে পারে।
ঐতিহাসিক
অতীতে ব্যবহৃত ঐতিহাসিক কলম এবং কাগজ সাইফার কখনও কখনও শাস্ত্রীয় সাইফার হিসাবে পরিচিত হয়। তারা সহজ প্রতিস্থাপন সাইফার (যেমন রোট 13 ) এবং ট্রান্সফিশন সাইফারগুলি (যেমন একটি রেল বেড়া সিফার ) অন্তর্ভুক্ত করে। উদাহরণস্বরূপ, "GOOD DOG" "PLLX XLP" হিসাবে এনক্রিপ্ট করা যেতে পারে যেখানে "O", "G" এর জন্য "L" বিকল্পগুলি এবং "D" এর জন্য "X" এর জন্য "X" এনক্রিপ্ট করা যেতে পারে। অক্ষরের ট্রান্সপোজিশন "GOOD DOG" এর পরিবর্তে "DGOGDOO" হতে পারে। এই সহজ সাইফার এবং উদাহরণগুলি সরল বর্ণের-সিফেরটেক্সট জোড়া ছাড়াও ক্র্যাক করা সহজ।
সরল সাইফারগুলি পলিএলফ্যাব্যাটিক প্রতিস্থাপনের সাইফারগুলি দ্বারা প্রতিস্থাপিত হয় (যেমন Vigenère ) যা প্রতি অক্ষরের জন্য প্রতিস্থাপন বর্ণমালা পরিবর্তন করে। উদাহরণস্বরূপ, "GOOD DOG" "PLSX TWF" হিসাবে এনক্রিপ্ট করা যেতে পারে যেখানে "এল", "এস" এবং "ও" বিকল্পটি "ও" এর জন্য বিকল্প। এমনকি একটি ছোট পরিমাণে পরিচিত বা আনুমানিক প্লেটেক্সট, সহজ পলিএলফ্যাবিক প্রতিস্থাপন সাইফার এবং কলম এবং কাগজ এনক্রিপশনের জন্য ডিজাইন করা চিঠি ট্রান্সফিশন সাইফারগুলি ক্র্যাক করা সহজ। যদিও এক সময় প্যাডের উপর ভিত্তি করে একটি নিরাপদ কলম এবং কাগজ সাইফার তৈরি করা সম্ভব, তবে এক-সময় প্যাডগুলির স্বাভাবিক ক্ষতিগুলি প্রযোজ্য।
বিংশ শতাব্দীর গোড়ার দিকে, ইলেক্ট্রো-যান্ত্রিক মেশিনগুলি ট্রান্সপোজিশন, পলিএলফ্যাব্যাটিক প্রতিস্থাপন এবং একটি "যুত" প্রতিস্থাপন ব্যবহার করে এনক্রিপশন এবং ডিক্রিপশন করার জন্য উদ্ভাবিত হয়েছিল। রটার মেশিনে, বিভিন্ন রটার ডিস্কগুলি বহুবচনীয় প্রতিস্থাপন প্রদান করেছিল, প্লাগ বোর্ডগুলি অন্য বিকল্প সরবরাহ করেছিল। কীগুলি রটার ডিস্ক এবং প্লাগবোর্ড তারের পরিবর্তন করে সহজেই পরিবর্তিত হয়। যদিও এই এনক্রিপশন পদ্ধতিগুলি পূর্ববর্তী স্কিমগুলির চেয়ে আরও জটিল এবং এনক্রিপ্ট এবং ডিক্রিপ্ট করার জন্য প্রয়োজনীয় মেশিনগুলি ছিল, তবে ব্রিটিশ বোম্বির মতো অন্যান্য যন্ত্রগুলি এই এনক্রিপশন পদ্ধতিগুলি ক্র্যাক করার জন্য উদ্ভাবিত হয়েছিল।
আধুনিক
আধুনিক এনক্রিপশন পদ্ধতি দুটি মানদণ্ড দ্বারা বিভক্ত করা যেতে পারে: ব্যবহৃত কী ধরনের এবং ইনপুট ডেটা দ্বারা।
কী ব্যবহৃত সাইফারের ধরন দ্বারা বিভক্ত করা হয়:
একটি সমার্থক কী অ্যালগরিদম (উদাহরণস্বরূপ, ডিইএস এবং এইএস ), প্রেরক এবং রিসিভারের আগে থেকেই একটি ভাগ করা কী সেট আপ থাকতে হবে এবং অন্যান্য সমস্ত পক্ষ থেকে গোপন রাখা উচিত; প্রেরক এনক্রিপশন জন্য এই কী ব্যবহার করে, এবং প্রাপক ডিক্রিপশন জন্য একই কী ব্যবহার করে। ফিস্টেল সাইফারের প্রতিস্থাপন এবং স্থানান্তর কৌশল সমন্বয় ব্যবহার করে। সর্বাধিক ব্লক সাইফার আলগোরিদিম এই কাঠামো উপর ভিত্তি করে। একটি অ্যাসিমেট্রিক কী অ্যালগরিদম (যেমন, আরএসএ ) তে দুটি আলাদা কী আছে: একটি পাবলিক কী প্রকাশ করা হয় এবং কোনও প্রেরক এনক্রিপশন সঞ্চালন করতে সক্ষম করে, যখন একটি ব্যক্তিগত কী রিসিভার দ্বারা গোপন রাখে এবং শুধুমাত্র সঠিক ডিক্রিপশন করতে সক্ষম করে।
সাইফারগুলিকে ইনপুট ডেটা প্রকারের দ্বারা দুটি ভাগে বিভক্ত করা যেতে পারে:
কী এর আকার এবং দুর্বলতা
একটি বিশুদ্ধ গাণিতিক আক্রমণের মধ্যে, (অর্থাৎ একটি সাইফার বিরতিতে সাহায্য করার জন্য অন্য কোন তথ্য অভাব) সমস্ত কিছুর উপরে দুটি কারণ:
যেহেতু আকাঙ্ক্ষিত প্রভাবটি কম্পিউটেশনাল অসুবিধা, তাই তত্ত্ব অনুসারে একটি অ্যালগরিদম এবং পছন্দসই অসুবিধা স্তর চয়ন করবে, এইভাবে কীভাবে তার দৈর্ঘ্য নির্ধারণ করবে।
এই প্রক্রিয়ার একটি উদাহরণ কী দৈর্ঘ্যতে পাওয়া যেতে পারে যা একাধিক প্রতিবেদনগুলি ব্যবহার করে যা ১২৮ বিট, ৩০৭ বিট কী সহ একটি অ্যাসিমেট্রিক সাইফার এবং ৫১২ বিট সহ একটি উপবৃত্তাকার বক্ররেখা সাইফার সহ একটি সিমমেট্রিক সাইফার, এগুলি একই সময়ে একই সমস্যায় রয়েছে বলে প্রস্তাব করে।
ক্লাউড শ্যানন তথ্য তত্ত্বের বিবেচনার ভিত্তিতে প্রমাণ করেছিলেন যে, কোনও তত্ত্বগতভাবে অবাঞ্ছিত সাইফারের অবশ্যই অবশ্যই মূল অক্ষর হিসাবে অন্তত যতক্ষণ থাকবে এবং শুধুমাত্র একবার ব্যবহার করা হবে: ওয়ান টাইম প্যাড।
আঙ্গুর
right|thumb|বেগুনি আঙুরের থোকা আঙুর, আঙ্গুর বা দ্রাক্ষা (Vitis vinifera) হলো এক প্রকারের ফল যা লতা জাতীয় দ্রাক্ষালতা গাছে ফলে থাকে। দ্রাক্ষালতা গাছটি Vitaceae পরিবারের অন্তর্গত। ৬ হতে ৩০০টি পর্যন্ত আঙুর এক সাথে একই থোকায় ধরে থাকে। এর রঙ কালো, নীল, সোনালী, সবুজ, বেগুনি-লাল, বা সাদা হতে পারে। পাকা আঙুর সরাসরি খাওয়া হয়, বা এটি দিয়ে রস, জেলি, মদ, বা আঙুর-বীজের তেল তৈরি করা হয়।
আঙুরকে শুকিয়ে কিসমিস তৈরি করা হয়। বন্য আঙুরলতা অনেক ক্ষেত্রে পরগাছা হিসাবে অন্য গাছকে গ্রাস করে ফেলে।
স্বল্প পরিসরে আঙ্গুর চাষের জন্য বাড়তি জায়গার প্রয়োজন হয় না। বসতবাড়ীর আঙ্গিনায় যে স্থানে সকাল থেকে বিকাল পর্যন্ত রোদ থাকে অথচ পানি দাঁড়ায় না এমন জায়গা নির্বাচন করে আঙ্গুর চাষ করা যায়। যদি বাড়ির আশেপাশে বা আঙ্গিনায় জায়গা না থাকে বিশেষ করে শহর অঞ্চলে তারা বাড়ির ছাদে টবে আঙ্গুর চাষ করতে পারেন। আঙ্গুরের পুষ্টিগুণ অনেক। আমাদের দেশে রোগীর পথ্য হিসেবে আঙ্গুর ব্যাপক ব্যবহৃত হয়৷ এতে প্রোটিন, শর্করা, চর্বি, ক্যালসিয়াম, ফরফরাস, লৌহ, খনিজ, পটাশিয়াম, থায়ামিন, রিবোফ্লাবিন, ভিটামিন-এ, বি, সি উপাদান রয়েছে৷ তাছাড়া প্রতি কেজি আঙ্গুর থেকে প্রায় ৪৫০ ক্যালরি খাদ্যশক্তি পাওয়া যায়৷
স্বামী অখণ্ডানন্দ
স্বামী অখণ্ডানন্দ (Swami Akhadananda) ( জন্ম: ৩০ সেপ্টেম্বর ১৮৬৪ - মৃত্যু:৭ ফেব্রুয়ারি, ১৯৩৭) রামকৃষ্ণ মঠ ও রামকৃষ্ণ মিশন-এর তৃতীয় অধ্যক্ষ ও মিশনের সেবা কার্যের প্রধান উদ্যোক্তা। রামকৃষ্ণ পরমহংসদেবের ১৭ জন শিষ্যের অন্যতম।
প্রাকজীবন
তার পিতার নাম শ্রীমন্ত গঙ্গোপাধ্যায় এবং পিতৃদত্ত নাম গঙ্গাধর গঙ্গোপাধ্যায়। স্বামী বিবেকানন্দর পরিব্রাজক অবস্থার সঙ্গী ও সহচররূপে ভারতে নানা তীর্থ পরিভ্রমণ করেন। ১৮৯৫ খ্রিস্টাব্দে পশ্চিমবঙ্গের মুর্শিদাবাদ জেলার দুর্ভিক্ষপীড়িত সারগাছি ও মহিলা গ্রামে সেবা কার্য শুরু করেন। তার জীবনের অন্যতম কীর্তি সারগাছিতে আশ্রম ও কলাশিল্প বিদ্যালয় স্থাপন। মিশনের পত্রিকা "উদ্বোধন"-এ তার ভ্রমণকাহিনী “তিব্বতে তিন বৎসর” প্রকাশিত হয়।
শেষজীবন
১৯২৫ সালে ৬১ বছর বয়সে তিনি মঠ ও রামকৃষ্ণ মিশন-এর সহ অধ্যক্ষ নিযুক্ত হন। স্বামী শিবানন্দ তখন অধ্যক্ষ ছিলেন। ১৯৩৪ সালে হৃদরোগে ৮০ বর্ষীয় স্বামী শিবানন্দের প্রয়াণে তিনি অধ্যক্ষ নিযুক্ত হন। তবে তিনি বহরমপুর নিকটবর্তী সারগাছি আশ্রমেই বেশি থাকতেন।
তার অধ্যক্ষকালে মাধবরাও সদাশিবরাও গোলওয়ালকরপ্রভাবিত হন। যিনি পরবর্তীকালে রাষ্ট্রীয় স্বয়ংসেবক সঙ্ঘ-এর সঙ্ঘচালকের দায়িত্ব নেন।
১৯৩৬ সালে স্বামী শিবানন্দ অধ্যক্ষকালীন সময়েই রামকৃষ্ণদেবের জন্মশতবার্ষিকী কলকাতায় পালিত হয়।
১৯৩৭ সালের ফেব্রুয়ারি মাসে তিনি অসুস্থ হয়ে পড়েন। তাকে কলকাতায় আনা হয়। ১৯৩৭ সালের ৭ই ফেব্রুয়ারি রামকৃষ্ণ মিশনের অধ্যক্ষ থাকাকালীন বেলুড়মঠে তার জীবনাবসান হয়।
লবণ উৎপাদন অনুযায়ী দেশের তালিকা
এটি হচ্ছে দেশ অনুযায়ী লবণ উৎপাদন তালিকা। লবণের শীর্ষ ৫ উৎপাদক রাষ্ট্র হলো, চীন, মার্কিন যুক্তরাষ্ট্র, ভারত ,জার্মানি  এবং কানাডা ।
প্রথম তালিকাটিতে রয়েছে ব্রিটিশ ভূতাত্ত্বিক জরিপ (বিজিএস) এর প্রদত্ত তথ্য। দ্বিতীয় তালিকাটিতে রয়েছে মার্কিন যুক্তরাষ্ট্র ভূতাত্ত্বিক জরিপ (ইউএসজিএস) এর প্রদত্ত তথ্য।
তালিকা
বিষয়শ্রেণী অনুযায়ী পুনঃনির্দেশ দিতে শিরোনামের ছোট ত্রিভুজগুলোতে ক্লিক করুন।
সাঈদ বিন নাসের আলগামদী
সাঈদ বিন নাসের আলগামদি ( سعيد بن ناصر الغامدي  ; জন্ম ২৮ডিসেম্বর ১৯৬১) একজন সৌদি শিক্ষাবিদ, ইসলামিক পন্ডিত এবং সমসাময়িক ধর্মীয় মতবাদের গবেষক। তিনি সৌদি আরব রাজ্যে জন্মগ্রহণ করেন। ইনি বিভিন্ন ইসলামিক বিষয়ে প্রকাশনার জন্য পরিচিত।